ร้านอาหารทะเลที่อยู่ใกล้ๆ บ้านอีก 1 ร้านที่อยากจะแนะนำ คือ “ร้านกวงทะเลเผา” นั่นเอง ร้านนี้อยู่รัชดาภิเษก ซอย 10 หาไม่ยากคะ อยู่ติดถนนเลย หรือใกล้ๆ โรงเรียนเตรียมอุดมศึกษาพัฒนาการ รัชดา นั่นเอง 
บรรยากาศร้าน กว้างใหญ่เหมือนกันนะคะ มีทั้งแบบ In Door และ Out Door ใครชอบแบบไหนก็เลือกนั่งได้ตามชอบใจเลยคะ 
สำหรับเมนูอาหารที่อยากจะแนะนำคือ 
“ปูผัดผงกะหรี่” ต้องบอกว่า ได้เยอะมากเหมือนกันนะคะ รสชาติอร่อย ใช้ได้เลย กลมกล่อม ไม่เลี่ยนด้วย
“ออส่วนหอยนางรมกระทะร้อน” อร่อยดีคะ กินร้อนๆ ก็เริ่ดไม่เบา
“กุ้งเผา” ก็ตัวโต สดๆ จิ้มน้ำจิ้ม มันโดนมาก 
อีกเมนูที่อยากจะแนะนำ ข้าวเหนียวมะม่วง กินของหวานตบท้าย ข้าวเหนียวมูลอร่อยดีค่ะ มะม่วงสุกก็กำลังดี 
ส่วนอาหารก็เฉลี่ยจานละประมาณ 200 บาทขึ้นไป 
เราว่า ร้านนี้ ถือว่าผ่านเลยนะคะ เพราะวัตถุดิบสด มีคุณภาพดี แต่ละจานไม่มีกลิ่นคาวเลย อร่อยทุกจาน และพนักงานก็บริการดี ยิ้มแย้ม แจ่มใส และที่จอดรถสะดวกสบาย ลองมาทานกันนะคะ อาจจะติดใจก็ได้น้าาาา 


